Muchidzidzo chezvipenyu mapapu kana mazazu (Lungs in English) inhengo yemuviri munotambirwa mweya watinofema uchisanagana neropa rinonyungiditsa oxygen iri mumweya uyu. Ndimo zvakare munodzoka ropa rinenge rabva kunhengo dzose dzemuviri richizosiya Carbon dioxide inenge yagadzirwa nedzimwe nhengo. Pahumwe anonzi bapu kana zazu.

Nungu dzinowanikwa muAfrica, Asia uye South neNorth America. Mhuka idizi dzinowanikwa mumasango; mugwenga; muzasi memakomo uye munzvimbo dzine matombo.

Shoko rokuti kunyerudza kana kunyerusa rinoreva kupamba munhu nechisimba achiendeswa kunzvimbo kwaasingadi kwaasina rusununguko, zvikurusei nechinangwa chekuda kurhanda mari kubva kuhama dzake dzinotarisirwa kuripa kuti munhu adzoke.

Mutunhu uyu unonaya mvura inosvika 450-650mm pagore. Mutunhu uyu unorimwa nzvimbo dzakatambarara zviri pakati uye kwakanakira kupfuya zvipfuwo nokudyara mbesa dzinotirira mhari. Kurima miti yesango, kuchengeta mhuka dzesango, nezvevashanyi mamwe emabasa anoitwa kumutunhu uyu.

Bare (hard black salty soil, barren soil) dhaga dema iro rionowanikwa munyu mariri. Mudunhu reChiweshe kune musha unonzi Bare. Izwi iri rinoshandiswa kuChiNdau.

Kupambuka zvinoreva kutsauka kubva panzira nyanga iri kufambwa nayo kuchitorwa imwe nzira; izvi zvoreva kushanduka kwedivi rakanangwa (direction).

Roora (rovora muChiKaranga) muripo unobviswa nomunhurume kana achinge avekuda kugara nomunhukadzi. Roora izwi rinoshandiswa zvikuru muChivanhu chechiZezuru. Rinowanikwawo mumarudzi mazhinji echiShona akaita seChiKaranga (Rovora) kana ChiManyika. Roora rine zvikamu zvakawanda zvinosanganisira Makandinzwanaani, Matekenyandebvu, Kunonga, Kupinda mumusha uye Rusambo. Pane zvimwe zvakawanda zvinobviswa zvichienda nekuti vanhu ndeverudzi rwupi. Roora ndiyo nzira yaVaShona yekubatanidza mhuri mbiri zviripamutemo kupfurikidza newanano. Roora inzira yevakuwasha, yavanotenda nayo madzitezvara avo nekuvaberekera mudzimai. Vashona vanoti ukama igasva hwunozadzikiswa nekudya, naizvozvo, hukama pakati pemhuri mbiri idzi hunototangwa nekudya pamwechete. Semuenzaniso - Kana iri mhuri yekwaChinyati yanoroora KwaChinyuku, inotarirwa kutakura zvidyiwa zvakasiyana siyana nezvimwewo zvekuti mhuri yekwaChinyuku igosara ichishandisa pamusha. Madzitezvara anosanotumira vakuwasha rugwaro rwunotaridza mhando yezvitakurwa (groceries) izvi. Muenzaniso wezvitakurwa unosanganisira chingwa, munyu, tsvigiri, sipo, masamba, nyama, zvinwiwa, mukaka nezvimwewo. Mhuri mbiri idzi dzinoungana pamabiko, uri mutambo wekuroodza mwanasikana.

Pakurima mbesa shoko rokuti kukohwa (reaping or harvesting) rinoreva mabasa anoitwa kana zvirimwa zvaibva (kana kusvika) apo zvinobviswa mumunda.

Mutsipa (neck) ndiyo nhengo inobatanidza mutumbi wemunhu nemusoro wacho. Nekumwe kutaura tinoti huro asi shoko rekuti pahuro rinozoshandiswazve kutaura gwanza riri mukati memutsipa rinodzkisa chikafu.